CELEX: 32010R0309
Language: hr
Date: 2010-04-09 00:00:00
Title: Uredba Komisije (EU) br. 309/2010 od 9. travnja 2010. o razvrstavanju određene robe u kombiniranu nomenklaturu

02/Sv. 016
            
            
               HR
            
            
               Službeni list Europske unije
            
            
               173
            
         32010R0309
   
               L 094/25
            
            
               SLUŽBENI LIST EUROPSKE UNIJE
            
            
               09.04.2010.
            
         
      UREDBA KOMISIJE (EU) br. 309/2010
   od 9. travnja 2010.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta pravila odnose se na bilo koju drugu nomenklaturu koja se u cijelosti ili djelomično temelji na njoj, ili kojom se uvode dodatni pododjeljci, te koja je utvrđena posebnim odredbama Unije, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Primjereno je da, u skladu s člankom 12. stavkom 6. Uredbe Vijeća (EEZ)br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. travnja 2010.
      
         
            Za Komisiju,
         
            U ime Predsjednika,
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Drvena ploča od jelovine, sastavljena od tri sloja, ukupnih dimenzija 1 000 × 500 × 27 mm.
               Vanjski slojevi maju debljinu 8,5 mm i sastoje se od usporednih komada drveta koji su na rubovima zajedno prilijepljeni.
               Središnji sloj, debljine 10 mm, okomito postavljen na žilu vanjskih slojeva, sastoji se od komada drveta (klade/letve) koji su na rubovima zajedno prilijepljeni.
               Vanjski slojevi i rubovi premazani su smolom.
               Vidjeti ilustraciju (1).
            
            
               4412 94 90
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 4412, 4412 94 i 4412 94 90.
               Izuzima se razvrstavanje u tarifni broj 4418 kao drveni proizvodi za građevinarstvo, točnije kao oplate za betonske građevinske radove, jer proizvod nema drugih osobina, osim premaza smolom, koje omogućuju da se označi kao namijenjen za građevinske radove. Vidjeti, također, Napomene s objašnjenjem Harmoniziranog sustava uz tarifni broj 4418 (posebno zadnju rečenicu stavka 3.). Proizvod stoga nije namijenjen za građevinske oplate. Dakle, proizvod nema objektivne osobine i svojstva koje bi ga uvrstile u tarifni broj 4418.
               Zbog svojih osobina proizvod se razvrstava u oznaku KN 4412 94 90 kao druge blok-ploče, laminirane ploče i ploče od letvica (vidjeti, također, Napomene s objašnjenjem Harmoniziranog sustava uz tarifni broj 4412, (3)).
            
         
      
   
      (1)  Ilustracija je isključivo informativne prirode.